Муниципальнай бюджетнай оскуолаҕа киириэн иннинээҕи саастаах оҕолору иитэр-үөрэтэр тэрилтэ

30 №-дээх "Малышок" уһуйаанын "Лесная сказка" эбии бөлөхтөрө

**«Суолга сэрэхтээх буолуу» үөрэх дьарыгын кэниспиэгэ**

(кыра бөлөх оҕолоругар)

Иитээччилэр: *Бурнашева А.И., Сидорова А.А.*

Дьокуускай, 2019 с.

**«Суолга сэрэхтээх буолуу» үөрэх дьарыгын кэниспиэгэ**

(кыра бөлөх оҕолоругар)

**Үөрэхтээһин уобаластарын алтыһыыта:**

«Сэрэхтээх буолуу», «Уопсастыбаҕа сылдьыы, бодоруһуу», «Кэпсэтии, бодоруһуу», «Үөрэтэн көрүү», "Эт-хаан сайдыыта".

**Киллэһик үөрэхтээһин:**

«Сэрэхтээх буолуу».

**Бырагыраама ис хоһооно:**

Оҕолору суол сүрүн быраабылаларын кытары билиһиннэрии. Светофор суолтатын, транспорт уонна сатыы киһи суолга сылдьар быраабылаларын өйдөтүү, ол туһунан эрдэ билбиттэрин чиҥэтии. Массыынаҕа, суоппар үлэтигэр, суол быраабылатыгар интэриэһи үөскэтии.

**Дьарык көрүҥэ:** бодоруһуу, оонньуу, хамсаныы, үөрэтэн-чинчийэн көрүү.

**Туттуллар матырыйаал, мал-сал:**

Экран, проектор, ноутбук, «Суолга сэрэхтээхтик сылдьыы» мультимедиа, светофор, суол быраабылаларын макеттара, «зебра» көбүөр, полицейскай таҥаһа.

**Күнү аттарыыга үөрэх дьарыгын тэрийии (эрдэ ыытыллар үлэ)**: хамсаныылаах оонньуу «Барабыай уонна автомобиль», куорат туһунан бэсиэдэ, транспордары кэтээн көрүү. Суол быраабылатыгар туһаайыылаах дидактическай уонна ис хоһоонноох оруоллаах оонньуулар (суоппар уонна сатыы киһи). Хоһоон үөрэтии. Суолга сэрэхтээхтик сылдьыы туһунан кинигэ ааҕыы.

**Туттуллар ньымалар:**

1. Көрдөрөн үөрэтии: мультимедиа «Суолга сэрэхтээхтик сылдьыы»

2. Тылынан быһаарыы: иитээччи кэпсээнэ, таабырын таайыы, оҕоттон ыйытыы, бэсиэдэ, быһаарыы, ыйан-кэрдэн биэрии.

3. Тутан-хабан көрүү (практическай): көрдөөһүн, булуу-талыы.

4. Оонньоон билии: оонньуу

**Үөрэх дьарыгын хаамыыта**

- Оҕолоор, эһиги массыынанан оонньуу үөрэммиккит, дьиҥнээх суоппардар курдук сатаан ыытаҕыт. Ол эрэн уулуссаҕа таҕыстахха олус элбэх массыына баар.

- Суоппардар бэйэлэрин массыыналарын иһин-таһын үчүгэйдик билэллэр. Тугунан барарын эмиэ. Онтон суол быһылаана тахсыбатын туһугар суоппардар өссө тугу билиэхтээхтэрий? (суол быраабылатын).

Иитээччи муостаҕа «зебраны» тэлгэтэ уурар уонна суоппардаах оонньуурга ыҥырар.

- Суол быһа охсуһуута (перекресток) саамай сэрэхтээх сир буолар.

- Ким массыына сырыытын бэрээдэктиирий? Чэ эрэ, маннык таабырынна таайыҥ эрэ.

Суолу этэҥҥэ туоруургар

Эйиэхэ көмөлөһөн,

От күөх, араҕас, кыһыл өҥүнэн

Түүннэри-күнүстэри умайабыт.

(светофор)

- Светофор хас биирдии өҥө тугу бэлиэтиирий?

Ис хоһоонноох оруоллаах оонньуу «Светофор».

(Суолу икки өттүттэн утарыта туоруу оонньууллар, онно светофор, полицейскай, сатыы киһи уонна суол быраабылатын макеттарын туппут оҕолор тураллар).

Бу оонньууга суол быраабылатын туһунан чиҥэтэбит:

- ыксаама;

- болҕомтолоох буол;

- атыттар хамсаныыларын (ааһалларын) кэтээн көр;

- светофор үлэтин бил;

- сатыы киһи туоруур сирин болҕой;

- суол бэлиэлэрин бил (тохтоо, массыына тохтуур сирэ, суолу туорааһын, салайыы о.д.а).

- Чэ эрэ, аны суоппардарбыт уонна сатыы сылдьааччыларбыт светофор үс өҥүн төһө билбиттэрин бэрэбиэркэлиэх.

Кыра дуоскаҕа өҥнөөх миэлинэн светофору сөпкө кырааскалааһын. 2-3 баҕалаах оҕо тахсан бэлэмнэммит төгүрүктэри кырааскалыыр.

Иитээчи оҕолору хайгыыр.